སྐུ་བཅར་རྣམ་རྒྱལ་གྲྭ་ཚང་ཕན་བདེ་ལེགས་བཤད་གླིང་གིས་གོ་སྒྲིག་ཞུས་པའི་༸གོང་ས་༸སྐྱབས་མགོན་ཐམས་ཅད་མཁྱེན་པ་སྐུ་ཕྲེང་རིམ་བྱོན་གྱི་བཀའ་དྲིན་རྗེས་སུ་དྲན་པའི་རྗེས་དྲན་མཆོད་འབུལ་རྒྱས་པ་འདི་བཞིན།༸རྒྱལ་དབང་སྐུ་ཕྲེང་རིམ་བྱོན་རྣམས་ནི་བོད་དང་བོད་མི་རིགས།བོད་ཀྱི་ཆོས་རིག་དང་བཅས་པར་ཐུགས་རྗེ་དང་བཀའ་དྲིན་བླ་ལྷག་ཏུ་ཆེ་ཞིང་།རང་ཅག་ཁ་བ་གངས་ཅན་པའི་ལྷ་སྐལ་དུ་གྱུར་པར་མ་ཟད།ལྷག་པར་སྐུ་བཅར་རྣམ་རྒྱལ་གྲྭ་ཚང་ཕན་བདེ་ལེགས་བཤད་གླིང་ནི་༸རྒྱལ་དབང་ན་རིམ་གྱི་ཐུགས་རྗེའི་གྲིབ་བསིལ་དང་།རྗེས་བརྩེའི་གཟིགས་པ་བླ་མེད་ཀྱི་འོག་ཏུ་སྐལ་བཟང་བདེ་སྐྱིད་དང་མི་ལོ་ཧྲིལ་པོ་༤༤༤ལྷག་འཚོ་སྐྱོང་གི་ཐུགས་རྗེ་བཀའ་དྲིན་རྗེས་སུ་དྲན་པའི་མཆོད་འབུལ་གཟབ་རྒྱས་ཤིག་གོ་སྒྲིག་སྨིན་ཚོགས་ཞུ་འཆར་དགོངས་སྐོར་ལྷ་སྙན་སྒྲོན་འབུལ་དང་བཀའ་བཞེས་ཕེབས་པ་ལྟར་གོ་སྒྲིག་ཞུས་པ་ཞིག་ཡིན་འདུག